Baskunĉak

Baskunĉak () estas sala lago de areo 115 km² en Astraĥana provinco en Rusio, situanta je ĉirkaŭ 270 km norde de lago Kaspio kaj je 53 km oriente de rivero Volgo.

La surfaca alto de la lago estas 21 m sub la marnivelo. Ĝi estas nutrita de riveroj de baseno de areo de 11.000 km². La saleco de la lago estas ĉirkaŭ 300 g/l. Ekde la 8-a jarcento ĝia salo estas minata kaj distribuita tra la Silka Vojo. Nuntempe la laga salo de klara pureco (99,8 % de natria klorido) kovras 80 % de rusia sala produktado. Depende de bezonoj, inter 1,5 milionoj kaj 5 milionoj da tunoj da salo estas minataj en jaro.

Ekde 1997 la areo estas severe protektata kiel naturrezervejo.

 Eksteraj ligiloj 

 La natura rezervejo

Kategorio:Salaj lagoj
Kategorio:Senelfluaj lagoj
Kategorio:Lagoj en Astraĥana provinco
Kategorio:Kuraclokoj de Rusio